हजारों किलोमीटर दूर से कर सकेंगे किस, इश्क में बना बेकिंग सोडा, बैंडेज और मैग्नेटिक बटन
अभी कुछ दिन पहले ही वो किसिंग डिवाइस बाजार में आ गया है, जिसके सहारे दूर कहीं बैठे अपने पार्टनर को किस किया जा सकता है। इस प्रोडक्ट ने आते ही दुनिया मे खलबली मचा दी। इसके इतने ऑर्डर्स आने लगे कि 30 हजार से ज्यादा लोगों को इसके लिए इंतजार करना पड़ रहा है।
चीन समेत पूरी दुनिया कोरोना महामारी से जूझ रही थी। लॉकडाउन के चलते लोग अपनों से नहीं मिल पा रहे थे। चीन का एक लड़का भी ऐसे ही अपनी गर्लफ्रेंड से दूर हो गया। लॉकडाउन के दौरान उसे अक्सर अपनी गर्लफ्रेंड की याद आती, लेकिन वह उससे मिल नहीं सकता था।
तब उसके मन में यह बात आई कि क्यों न एक ऐसी डिवाइस बनाई जाए जिसके सहारे लोग हजारों किलोमीटर दूर रह कर भी अपने रिश्ते को जी सकें और उन्हें दूरी महसूस न हो।
जिसके बाद उस लड़के ने किसिंग डिवाइस बनाने के लिए अपनी पूरी जमा पूंजी इन्वेस्ट कर दी।
अभी कुछ दिन पहले ही ये किसिंग डिवाइस बाजार में आ गई है, जिसके सहारे दूर कहीं बैठे अपने पार्टनर को किस किया जा सकता है। इस प्रोडक्ट ने आते ही दुनिया में खलबली मचा दी। इसके इतने ऑर्डर्स आने लगे कि 30 हजार से ज्यादा लोगों को इसके लिए इंतजार करना पड़ रहा है।
यह डिवाइस सिलिकॉन के होंठों में डालती है असली फीलिंग
सिलिकॉन से बनी ये किसिंग डिवाइस सेंसर के सहारे किसिंग डेटा को दो लोगों के बीच ट्रांसफर करता है। इसके लिए एक खास ऐप डाउनलोड करना पड़ता है। जिसके बाद इस डिवाइस को फोन के चार्जिंग पॉइंट से लगाना पड़ता है। फिर किसिंग डिवाइस को किस करते हैं, जिससे डेटा दूसरी ओर मौजूद पार्टनर की डिवाइस तक जाता है और सिलिकॉन लिप्स से उसे भी वैसी ही किसिंग महसूस होती है। इसमें साथ-साथ वीडियो कॉल का भी ऑप्शन होता है।
इसके बनाने वाले चीनी इन्वेस्टर झाओ जिन्बो का कहना है कि उन्होंने लॉकडाउन के दौरान वीडियो कॉल पर फिजिकल एहसास की कमी महसूस की थी। जिसके बाद उन्हें ऐसी डिवाइस बनाने का आइडिया आया। झाओ का कहना है कि उनकी ये डिवाइस दूर बैठे लोगों को भी पास होने का एहसास करा सकती है।
स्टोरी में आगे बढ़ने से पहले इस पोल पर अपनी राय साझा करते चलें...
3 हजार डिवाइस बिकीं, 30 हजार ऑर्डर पेंडिंग
चीन में बनी इस डिवाइस की मांग दुनिया भर में हो रही है। इसकी कीमत लगभग 3500 रुपए है। मेल और फीमेल के लिए अलग-अलग तरह की किसिंग डिवाइस दी जाती हैं। कंपनी ने शुरुआत में ट्रायल के बतौर 3 हजार डिवाइस बनाई थीं, वो सारी बिक गईं। इसके अलावा कंपनी को 30 हजार से ज्यादा नए ऑर्डर भी मिले हैं।
प्यार में ही बना बेकिंग पाउडर, बैंडेज और मैग्नेटिक बटन
चीनी इनवेस्टर ने अपनी गर्लफ्रेंड के प्यार में किसिंग डिवाइस बनाई। संभव है कि आने वाले वक्त में ये डिवाइस दुनिया भर में पॉपुलर हो जाए। लेकिन इतिहास में पहले भी ऐसे मौके आए हैं; जब प्यार के चलते बड़े-बड़े आविष्कार हुए।
जो बेकिंग पाउडर को हमारे किचन का अहम पार्ट हो चुका है; उसका फॉर्मूला भी प्यार से ही निकला था। 1843 से पहले खाने को खस्ता करने के लिए सीधे खमीर का इस्तेमाल किया जाता था। लेकिन अल्फ्रेड बर्ड नाम के एक ब्रिटिश केमिस्ट की पत्नी को खमीर से एलर्जी थी। जिसे देखते हुए अल्फ्रेड बर्ड ने बेकिंग पाउडर का फॉर्मूला खोज निकाला। जिसके बाद खाना बनाने में खमीर की जगह इसका इस्तेमाल होने लगा।
छोटे-मोटे कट्स लगने पर हमें तुरंत बैंडेज का ख़याल आता है और हम उसे घाव पर लगा लेते हैं। यह बैंडेज भी प्यार के चलते ही दुनिया भर के लोगों तक पहुंचा। साल 1920 में ‘जॉनसन एंड जॉनसन’ कपंनी के लिए काम करने वाले एक एम्पलॉयी ने देखा कि खाना बनाते हुए अक्सर उसकी पत्नी की उंगली कट जाती है। जिसके बाद उसने घाव पर लगाया जाने वाला पहला बैंडेज बनाया।
इसके अलावा सर्जिकल ग्लव्स, मैग्नेटिक शर्ट बटन, फोल्डिंग आयरन बोर्ड जैसी चीजें भी पहली बार पार्टनर की जरूरतों को देखते हुए ही बनाई गई थीं।